በሳፋሪኮም ኢትዮጵያ እና የኢትዮጵያ ንግድ ባንክ መካከል በየካቲት 2015 ዓ.ም የተፈረመውን ስትራቴጂካዊ ስምምነትን ተከትሎ የሁለቱ ድርጅቶች ከፍተኛ የሥራ ኃላፊዎች ትብብሩን ለማጠናከር እና በዘርፉ ረጅም ዓመታትን ካሳለፉት የኬንያ ባንኮች ጋር የልምድ ልውውጥ ለማድረግ ወደ ናይሮቢ ተጉዘዋል። 

ይህ ጉብኝት ሳፋሪኮም ኢትዮጵያ ኤምፔሳ የተባለውን የሞባይል ፋይናንስ አገልግሎትን ለማስጀመር ዝግጅት እያደረገ ባለበት ወቅት የተደረገ ሲሆን በኢትዮጵያ የዲጂታል ፋይናንስ አገልግሎት አሰጣጥን ይበልጥ ለማዘመን እና ለዲጂታል እና የፋይናንስ አካታችነት አጀንዳ በጋራ አስተዋጽኦ ለማበርከት ልምድ ለመቅሰም የሚያግዝ ነው፡፡

በመጀመሪያው የጉብኝት ቀን ልዑካን ቡድኑ ከኬሲቢ ባንክ ግሩፕ ዋና ሥራ አስፈጻሚ ፖል ሩሶ ጋር ቆይታ አድርገዋል፡፡ ዋና ሥራ አስፈጻሚውም ልምዳቸውን ከማካፈላቸውም በተጨማሪ ከሳፋሪኮም ኃ.የተ.የግ.ኩ ጋር ስላለው ትብብር እና ይህን ተከትሎ ስለመጡት ለደንበኞቻቸው ከፍተኛ እሴት ስለሚጨምሩ የተለያዩ ምርቶች እና አገልግሎቶች አብራርተዋል፡፡ 

ኤምፔሳ የሞባይል ገንዘብ አገልግሎት ተጠቃሚዎች ገንዘብ እንዲልኩ እና እንዲቀበሉ፣ የአገልግሎት ክፍያዎችን እንዲከፍሉ፣ ያለ ጥሬ ገንዘብ ግዢ እንዲያከናውኑ የሚያስችል ሲሆን በኬንያ የፋይናንስ አካታችነትን በማሻሻል እና የኢኮኖሚ እድገትን በማፋጠን ከፍተኛ ስኬት አስመዝግቧል፡፡

#SafaricomEthiopia #FurtherAheadTogether

Category: Telecom